شەفەق نیوز/  ناوچەیگ لە باکوور خوەرئەڵات دهۆک لە هەرێم کوردستان، ئمڕوو دووشەممە، کەفتە وەر گورز فڕۆکەیل تورکیا "ئەرا یەکەم جار".
سەرچەوەیگ ئەمنی ئەرا ئاژانس شەفەق نیوز وت: فڕۆکەیل تورکیا، نیمەڕو ئمڕوو، بمباران شۊنەیلیگ ئەرا پەکەکە لە ئاوای باڵندا سەروە ناوچەی بارزان لە باکوور خوەرئەڵات دهۆک کردن.
سەرچەوەگە وتیش: یە یەکەم جارە بمباران ئی ناوچە بکریەێد، و دیاری کرد ک مووشەکەیل کەفتنە نزیک تەنیا دوو کیلومەتر لە ئاوایەگە، ک شیشەی پەنجەرەی چەن ماڵیگ لە خەڵک ئاوایەگە شکان، و رخیگ رەسیە ناو خەڵکەگە.
